recursal/SuperWikiNEXT-32B huggingface dataset:
**ஆண்டர்சன் மூஞ்சூறு** (*Anderson's shrew*) (*சன்கசு இசுடோலிசுகானசு*) என்பது நடுத்தர அளவிலான மூஞ்சூறு ஆகும். இதனுடைய தொண்டை மற்றும் மார்பு பகுதியைச் சுற்றி மஞ்சள் ரோமங்கள் காணப்படும். ஒப்பீட்டளவில் பெரிய காதுகளையும், உடல் நீளத்துடன் ஒப்பிடும் போது 50 - 70% அளவிலான வாலினைக் கொண்டது. ஆண்டர்சன் மூஞ்சூறு பரவலாக இந்தியா, நேபாளம், பாக்கித்தான் மற்றும் வங்காளகளாதேசத்தில், நீர்வளங்களுக்கு அருகிலுள்ள தோட்டங்கள் மற்றும் புல்வெளிகளில் (சிந்து மற்றும் பஞ்சாப் பகுதிகள், இந்தியா), வனத்தோட்டங்களில் (பஞ்சாப்), தூரிகைக் குவியல்களின் கீழும், கல் தளங்களிலும் காணப்படுகிறது. மேலும் கதியாவரில் கற்சுவர்களின் அடிப்பகுதியிலும் (ராபர்ட்ஸ், 1977), மற்றும் பாலைவனம் மற்றும் வறண்ட பகுதிகளிலும் காணப்படுகிறது (ஹட்டரர், 1993). ஆண்டர்சனின் மூஞ்சூறு பெரும்பாலும் இரவாடுதல் பழக்கத்தினையும், தனிமையையும் விரும்புகிறது. இதனுடைய இனப்பெருக்கம் ஆண்டு முழுவதும் நடைபெறுகிறது.

மேற்கோள்கள்
-----------

1. ↑  Molur, S. (2016). "*Suncus stoliczkanus*". *IUCN Red List of Threatened Species* **2016**: e.T41441A22288889. doi:10.2305/IUCN.UK.2016-2.RLTS.T41441A22288889.en. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q961191
* விக்கியினங்கள்: Suncus stoliczkanus
* EoL: 1178726
* GBIF: 2435509
* iNaturalist: 46513
* IRMNG: 10460181
* ITIS: 633736
* IUCN: 41441
* MSW: 13700284
* என்.சி.பி.ஐ: 268751

 |
பொரிக்கோழி
பொரிக்கோழி தலை
**பொரிக்கோழி** (Plymouth Rock chicken) அல்லது *பிளைமொத்ராக், பிளெபத்ராக், பிளிமோத்ராக்* என பல வகையாக அழைக்கப்படுவது ஒரு அமெரிக்க நாட்டுக் கோழி இனமாகும். இது முதலில் மாசச்சூசெட்ஸ் பகுதியில் பத்தொன்பதாம் நூற்றாண்டில் காணப்பட்டது, அதன்பிறகான இருபதாம் நூற்றாண்டில் அமெரிக்காவின் பெரும்பகுதியில் மிகவும் பிரபலமான கோழி இனமாக ஆனது. இது இறைச்சி மற்றும் அதன் பழுப்பு நிற முட்டைகள் என இரட்டை நோக்கங்களுக்காக வளர்க்கப்பட்ட இனம் ஆகும். இது, குளிரிலும் வளர்க்க எளிதானதாகவும், மற்றும் நல்ல அடைகாக்கும் திறன் கொண்டதாகவும் உள்ளது.

விளக்கம்
--------

இக்கோழி வெள்ளை கருப்பு நிறமான இறகுகளை உடையது. காண்பதற்கு வரிக்குதிரை போல வெள்ளையும், கருப்பும் கலந்து வரிவரியாக இருக்கும். இதன் கால்கள் கனத்து குறுகியதாக இருக்கும். இதன் தலையில் உள்ள கொண்டை வெளிறிய சிவப்பாக இருக்கும். இதன் அலகு மற்ற கோழிகளைவிட சற்று பெரியதாக இருக்கும். இதனால் உயரப் பறக்க முடியாது. இவை வெகு விரைவாக வளரக்கூடியன.

மேற்கோள்கள்
-----------

1. ↑  கோழி வளர்ப்பு (நூல்), ஆசிரியர் எஸ். ஏ. சூசை ராஜா, ராமன் பதிப்பகம், சென்னை 18, பதிப்பு 1968, பக்கம் 9
2. ↑  "PLYMOUTH ROCK CHICKEN". *கட்டுரை*.. Archived from the original on 2016-10-10. 8 சனவரி 2017 அன்று பார்க்கப்பட்டது. External link in `|publisher=` (உதவி)CS1 maint: unfit url (link)
**எஸ்ஸார் குழுமம்**, மும்பையில் தலைமையிடத்தைக் கொண்டுள்ள ஒரு இந்திய பன்னாட்டு பல்தொழில் நிறுவனமாகும். 
1969ஆம் ஆண்டு ஒரு கட்டுமான நிறுவனமாக தொடங்கி உற்பத்தி, சேவைகள் மற்றும் சில்லறை விற்பனை ஆகிய துறைகளில் விரிவடைந்தது. இது தற்போது எஃகு, ஆற்றல், மின்சாரம், எண்ணெய், தொலைத்தொடர்பு, கப்பல் மற்றும் துறைமுகம், கட்டுமானம் ஆகிய துறைகளில் தொழில்களைக் கொண்டுள்ளது. இந்நிறுவனம் ஆசியா, ஆப்பிரிக்கா, ஐரோப்பா, ஆத்திரேலியா, வட மற்றும் தென் அமெரிக்கா ஆகிய கண்டங்களில் உள்ள சந்தைகளில் கவனம் செலுத்துவதன் மூலம் உலகெங்கும் செயல்படுகிறது.

வரலாறு
------

எஸ்ஸார் சென்னை துறைமுகத்தின் ஒரு வெளி அலைதாங்கி கட்டுமான பணியின் மூலம் அதன் செயல்பாட்டை தொடங்கியது. சசி ருயா மற்றும் சகோதரர் ரவி ருயாவின் பெயரின் முதல் எழுத்தை கொண்டு நிறுவனத்துக்கு எஸ்ஸார் என பெயரிடப்பட்டது. இந்நிறுவனம் எஸ்ஸார் கட்டுமானம் நிறுவனம் என்ற பெயரில் ஜூன் 1976 இல் பதிவு செய்து கொண்டு கடல் கட்டுமானங்கள், குழாய் இடுதல், தூர்வாரல் மற்றும் பிற துறை தொடர்பான நடவடிக்கைகள் உட்பட பல முக்கிய துறை நடவடிக்கைகளில் பெரும்பான்மையாக ஈடுபட்டது. 1984 ஆம் ஆண்டில், நிறுவனம் இந்திய பொது துறை எண்ணெய் நிறுவனங்களுக்காக கடலில் எண்ணெய் மற்றும் எரிவாயு கிணறுகள் துளையிடுவது, அது தொடர்பான முக்கிய துறைகளில் ஆய்வு மற்றும் வளர்ச்சி துறையில் மேற்கொண்டு பங்கேற்றார்கள்.பின் நிறுவனத்தின் பெயர் மே 1987 இல் எஸ்ஸார் ஆஃப்ஷோர் மற்றும் ஆய்வு லிமிடெட் என மாற்றப்பட்டது.

1987ஆம் ஆண்டு ஆகஸ்ட் மாதம் நிறுவனத்தின் பெயர், அதன் மிகவும் பன்முக தொழில் ஆர்வத்தை பிரதிபலிக்கும் வகையில் எஸ்ஸார் குஜராத் லிமிடெட் என மாற்றப்பட்டது. 1988 ஆம் ஆண்டில், நிறுவனம் மும்பை பங்கு சந்தை, இந்திய தேசிய பங்கு சந்தை மற்றும் இரண்டு இந்திய பங்கு சந்தைகளில் பட்டியலிடப்பட்டு அதன் பங்குகளை வெளியிட்டது.

1990ஆம் ஆண்டு எஸ்ஸார் குழுமம் அதன் குஜராத் ஹசிரா ஆலை மற்றும் விசாகப்பட்டினத்தில்லுள்ள உருண்டை ஆலை மூலம் எக்கு துறையில் நுழைந்தது. அதே தசாப்தத்தில் எஸ்ஸார் எரிவாயு ஆய்வு, எண்ணெய் சுத்திகரிப்பு, கட்டுமானம் மற்றும் ஜிஎஸ்எம் தொலைபேசி போன்ற மற்ற தொழில்களில் விரிவுபடுத்தியது.

உசாத்துணை
---------

* பரணிடப்பட்டது 2009-10-18 at the வந்தவழி இயந்திரம்

1. ↑  "Essar Group | In focus | Essar's top line, bottom line to rise 50% in FY13". Essar.com. 2012-04-09. 2012-10-31 அன்று மூலம் பரணிடப்பட்டது. 2012-08-16 அன்று பார்க்கப்பட்டது.

வெளி இணைப்புகள்
---------------

* Official site of Essar Group
***நைக்டிபட்ராச்சசு பெடோமி*** (*Nyctibatrachus beddomii*) என்ற தவளை சிற்றினத்தின் பொதுவான பெயர்கள் **பெடோமின் இரவு தவளை**, **குள்ள சுருங்கிய தோல் தவளை**, **பெடோமின் குள்ள சுருங்கிய தோல் தவளை**, மற்றும் திருநெல்வேலி **மலைத் தவளை**) என்பதாகும் இது நைக்டிபாட்ராச்சிடே குடும்பத்தில் உள்ள வகை தவளை இனமாகும். *பெடோமி* என்ற பெயரானது கர்னல் ரிச்சர்ட் ஹென்றி பெடோம் (1830-1911), ஐக்கிய இராச்சிய இயற்கை ஆர்வலர் மற்றும் இராணுவ அதிகாரி நினைவாக இடப்பட்டது.

அளவு
----

முதிர்வடைந்த தவளையின் உடல் நீளம் சுமார் 13 முதல் 18 மிமீ வரை நீளமுடையதாக இருக்கலாம்.

புவியியல் வரம்பு
----------------

இது இந்தியாவில் மேற்குத் தொடர்ச்சி மலையில் தெற்குப் பகுதியில் மட்டுமே காணக்கூடிய அகணிய உயிரியாகும்.

வாழ்விடம்
---------

*நைக்டிபட்ராச்சசு பெடோமி* என்பது இலைக் குப்பை, பாறை இடுக்கு மற்றும் மரக்கட்டைகளின் கீழ் வாழும் பகுதி நில வாழ் தவளைகளாகும். இவை பசுமையான, பகுதி பசுமையான ஈரமான மற்றும் இலையுதிர் காடுகளில் வாழ்கின்றன. சிறிய அளவிலான இத்தவளை பொதுவாக சதுப்பு நிலப்பகுதிகளிலும், வனத்திலுள்ள ஓடைகளில் ஆழமற்ற நீரில் மூழ்கிய பகுதிகளிலும் காணப்படுகிறது. இதனுடைய ஒலியானது ஓசை குறைந்த 'டிங்க்-டிங்க்' எனப் பல முறை மீண்டும் மீண்டும் ஒலிக்கும் வகையில் உள்ளது.[]

காப்பு நிலை
-----------

விவசாயத்திற்காக காடளிப்பு, மரங்களை அகற்றுதல் ஆகியவற்றால் ஏற்படும் வாழ்விட இழப்பு காரணமாக இது அச்சுறுத்தப்படுகிறது. இது பன்னாட்டு இயற்கை பாதுகாப்பு சங்கத்தின் செம்பட்டியலில் அருகிய இனமாகப் பட்டியலிடப்பட்டுள்ளது.

மேற்கோள்கள்
-----------

1. ↑  Biju, S.D.; Dutta, S.; Ravichandran, M.S.; Inger, R. (2004). "*Nyctibatrachus beddomii*". *IUCN Red List of Threatened Species* **2004**: e.T58396A11767424. doi:10.2305/IUCN.UK.2004.RLTS.T58396A11767424.en. .
2. 1 2  Frost, Darrel R. (2013). "*Nyctibatrachus beddomii* (Boulenger, 1882)". *Amphibian Species of the World 5.6, an Online Reference*. American Museum of Natural History. 3 December 2013 அன்று பார்க்கப்பட்டது.
ரைப் 72 மிதிவெடி
**ரைப் 72** எனப் பொதுவாக அழைக்கப்படும் இந்த மிதிவெடி சீனத் தயாரிப்பாகும். பச்சைநிறமான இந்த ரைப் 72 மிதிவெடியில் A, B, C ரகங்கள் உள்ளது. இதில் B,C ரகங்கள் இலத்திரனியல் முறையில் இயக்கப்படுபவை. இதில் இருக்கும் ஊசியை விட மீதி எல்லாம் ஒன்றாகவே காட்சியளிக்கும் இது இலத்திரனியல் இரகமா அல்லது சாதரணமானதா எனக்கண்டுபிடிப்பது கடினமானது. மிதிவெடி அகற்றுபவர்கள் இதை அதே இடத்தில் வைத்து வெடிக்க வைக்குமாறே பரிந்துரை செய்யப்படுகின்றனர். 51 கிராம் அளவிலான வெடிபொருளைக் கொண்டிருக்கும் இது 7.8 முதல் 8 செண்டிமீட்டர் வரையிலான விட்டமும்\*3.8 முதல் 4 செண்டிமீட்டர் உயரமும் உடையது. குறைவான உலோகத்தை உள்ளடக்கியபடியால் மிதிவெடிகளைக் கண்டுபிடிக்கும் கருவிகள் மூலம் கண்டுபிடிப்பது சிரமமாக இருக்கலாம்.

உசாத்துணை
---------

* ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம். (ஆங்கில மொழியில்)
* ஹலோ ரஸ்ட் இன் வெடிபொருள் அகற்றுவோரின் புத்தகம் (ஆங்கில மொழியில்)
* மனிதர்களுக்கு எதிரான சிதறும் மிதிவெடி - ரைப் 72 (ஆங்கில மொழியில்)

| **மனிதர்களுக்கு எதிரான மிதிவெடி** |  |
| --- | --- |
| ஈடீஎம் | எம் 969 | பி4எம்கே1 | ரங்கன் 99 |ரைப் 69 | ரைப் 72 | விஎஸ் 50 | ஜொனி 95
* பா
* உ
* தொ
 |
**த புரோசிடிங்ஸ் ஆஃவ் த நேஷனல் அக்காடமி ஆஃவ் சயன்சஸ் ஆஃவ் த யுனைட்டட் ஸ்டேட்ஸ் ஆஃவ் அமெரிக்கா** (*The Proceedings of the National Academy of Sciences of the United States of America*) என்னும் ஆய்விதழானது ஐக்கிய அமெரிக்காவின் நாடளாவிய அறிவியல் கலைகளுக்கான கல்விமன்றம் (*United States National Academy of Sciences*) என்னும் நிறுவனத்தின் ஏற்புமுத்திரை பெற்ற ஆய்விதழ் ஆகும். இதனை முதலெழுத்துச் சுருக்கமாக **பிநாஸ்** (PNAS) என்று அழைப்பர். இவ் ஆய்விதழ் 1915 ஆண்டுமுதல் வெளியாகி வந்துள்ளது. இதில் அறிவியலில் முன்னணியான புத்தாய்வுகள் பற்றிய ஆய்வுக்கட்டுரைகள் வெளியாகும். பெரும்பாலும் இதில் வெளியாகும் ஆய்வுக்கட்டுரைகள் உயிரியல், மருத்துவ இயல் துறைகளைச் சார்ந்ததாக இருப்பினும் பிற துறைகளாகிய இயற்பியல் வேதியியல், கணிதம், குமுக அறிவியல் (social sciences, குமுகவியல்) துறை கட்டுரைகளும் வெளியாகும். இது கிழமை தோறும் (வாரந்தோறும்) அச்சிடப்பட்டு வெளியாகும் ஆய்விதழ். இணையவழி மின்னுலகில் நாள்தோறும் முன்பதிப்பாகவும் வெளியிடப்படுகின்றது.

ஆய்விதழின் தாக்கம்
------------------

பிநாஸ் (PNAS) என்னும் இவ் ஆய்விதழை ஆய்வாளர்கள் உலகெங்கும் பரவலாக படிக்கின்றார்கள். இவ் ஆய்விதழின் குறிக்கோளின் படி, இதில் வெளியாகும் ஆய்வுக்கட்டுரைகளை ஆறு மாத இடைவெளிக்குப் பிறகு இலவசமாக யாரும் இணையவழி படித்துப் பயன்பெற உரிமை வழங்குகின்றது. அல்லது கட்டுரைஆசிரியர்கள் விரும்பி ஒப்பியிருந்தால் உடனேயும் இலவசமாக படிக்க இயலும். இந்த ஆறுமாத இடைவெளி என்னும் கட்டு இல்லாமல் உடனேயே அணுகவும் சில வகையான வெளியீடுகளுக்கும் (எ.கா : *கல்லோக்கியா* colloquia.), 144 நாடுகளுக்கு இந்த ஆய்விதழ் நிறுவனம் வாய்ப்பளிக்கின்றது. இவ்வாய்விதழின் உள்ளடக்கத்தை யாரும் மின்னஞ்சல் வழி பெறலாம்.

பிநாஸ் ஆய்விதழ் ஐக்கிய அமெரிக்க அரசிடம் இருந்தோ அல்லது ஐக்கிய அமெரிக்காவின் நாடளாவிய அறிவியல் கலைகளின் மன்றத்தில் இருந்தோ நேரடியாக எந்த உதவிப்பணத் தொகையும் பெறுவதில்லை ஆகையால், தன்வருமானத்தில் இருந்தே ஆய்விதழின் வெளியீட்டுச் செலவுகள் செய்யவேண்டியிருப்பதால் ஆய்வுக்கட்டுரைகள் எழுதுவோரோ அவர்களுடைய நிறுவனங்களோ வெளியிட கட்டணம் செலுத்த வேண்டும்.

ஆய்விதழின் தாக்கத்தை அளவிட பயன்படும் தாம்சன் சுட்டி (Thomson ISI) எண்ணானது இவ்விதழுக்கு
2004 ஆம் ஆண்டில் 10.452 ஆகவும், 2005 ஆம் ஆண்டு 10.231 ஆகவும், 2006 ஆம் ஆண்டு 9.643 ஆகவும் உள்ளது. இந்த தாம்சன் தாக்கச் சுட்டி எண் அதிகமாக இருந்தால் அதிக அளவு இந்த ஆய்விதழின் கட்டுரைகள் எடுத்துக்காட்டாக சுட்டப்பட்டுள்ளது என்று பொருள். பிநாஸ் ஆய்விதழானது 1994–2004 ஆகிய ஆண்டுப்பகுதியில் 1,338,191 முறை மேற்கோள்களாக சுட்டப்பட்டு உலகிலேயே இரண்டாவதாக அதிகமுறை சுட்டப்பட்ட ஆய்விதழாக உள்ளது (த ஜொர்ணல் ஆஃவ் பயோலாஜிக்கல் கெமிஸ்ட்ரி (Journal of Biological Chemistry) என்னும் உயிரிய வேதியல் ஆய்விதழ்தான் 1,740,902 முறை சுட்டப்பட்டு ஆய்விதழ்கள் யாவற்றினும் அதிகம் சுட்டு பெற்ற இதழாக நின்று முதலிடம் வகிக்கின்றது)

வெளி இணைப்பு
------------

* அதிகாரப்பூர்வ இணையதளம்
**கரிதுங்கா சுரங்கம்** (*Kharidhunga mine*) நேபாளத்தில் காணப்படும் உலகத்தின் மிகப்பெரிய மக்னீசியச் சுரங்கங்களில் ஒன்றாகும். நேபாள நாட்டின் கிழக்கில் இயனக்பூர் மண்டலத்தில் இச்சுரங்கம் அமைந்துள்ளது. கரிதுங்கா சுரங்கத்தில் 180 மில்லியன் டன் 88% மக்னீசியத் தாது இருப்பு இருப்பதாக மதிப்பிடப்பட்டுள்ளது.

தோலாகா-சிந்துபால்சுவாக் கயிற்றுப் பாதை
--------------------------------------

தோலாகா-சிந்துபால்சுவோக் கயிற்றுப் பாதை கரிதுங்காவில் உள்ள மாக்கல் மற்றும் மக்னீசியம் சுரங்கத்தை நேபாளத்தில் உள்ள லமோசங்குவில் உள்ள தொழிற்சாலையுடன் இணைக்கும் ஓர் இயங்கு கயிற்றுப் பாதையாகும். சிந்துபால்சோக் மற்றும் தோலகா ஆகிய இரண்டு மாவட்டங்களைக் கடந்து செல்லும் நேபாளத்தின் மிக நீளமான கயிற்றுப் பாதைகளில் இதுவும் ஒன்றாகும். டால்க் எனப்படும் மாக்கல் தொழிற்சாலை தெற்காசியாவில் 3 ஆவது பெரிய மாக்கல் தொழிற்சாலையாக இருந்தது.

கயிற்றுப் பாதை 10.3 கிலோமீட்டர் (6.4 மைல்) நீளம் கொண்டதாகும். இப்பாதை 1990 ஆம் ஆண்டுகளில் செயல்பாட்டில் இருந்தது. ஆனால் பின்னர் மூடப்பட்டது. கரிதுங்கா, தௌதாலி, தேகன்பூர் மற்றும் லமோசங்கு கிராமங்கள் வழியாக இப்பாதை பயணிக்கிறது.

* மாக்கல் தொழிற்சாலையில் கரிதுங்கா-லமோசங்கு கயிற்றுப்பாதைமாக்கல் தொழிற்சாலையில் கரிதுங்கா-லமோசங்கு கயிற்றுப்பாதை
* நேபாளத்தில் கரிதுங்கா-லமோசங்கு கயிற்றுப்பாதை நிலையம்நேபாளத்தில் கரிதுங்கா-லமோசங்கு கயிற்றுப்பாதை நிலையம்
* நேபாள மாக்கல் தொழிற்சாலைக்கு அருகில் கயிற்றுப்பாதைநேபாள மாக்கல் தொழிற்சாலைக்கு அருகில் கயிற்றுப்பாதை
* நேபாள கரிதுங்கா-லமோசங்கு பொருள்களுக்கான கயிற்றுப்பாதைநேபாள கரிதுங்கா-லமோசங்கு பொருள்களுக்கான கயிற்றுப்பாதை

மேற்கோள்கள்
-----------

1. 1 2  "Mineral deposits of Nepal". ngs.org.np. 2012. 2012-10-19 அன்று மூலம் பரணிடப்பட்டது. 2013-07-22 அன்று பார்க்கப்பட்டது.
2. ↑  "Kharidhunga Mine, Dolakha District, Province No. 3, Nepal". *www.mindat.org*.
3. ↑  "3rd Largest Talc Plant in South Asia with 10.30 KMTR Ropeway : Dolakha - Sindhupalchok - Nepal". June 22, 2019.
**என் எச் எம் ரைட்டர்** சென்னையில் உள்ள நியூ ஹொரைசேன் மீடியா நிறுவனத்தினால் கே.எஸ்.நாகராஜனை பிரதான நிரலாக்கராகக் கொண்டு உருவாக்கப்பட்ட தமிழ் உட்பட அசாமிய\_மொழி, வங்காளம், குஜராத்தி, இந்தி, கன்னடம், மலையாளம், மராத்தி, பஞ்சாபி, தெலுங்கு ஆகிய இந்திய மொழிகளை உள்ளீடு செய்ய உருவாக்கப்பட்ட மென்பொருள் ஆகும்.

இந்த மென்பொருள் சிறந்த மென்பொருளுக்கான தமிழக அரசின் விருதை 2010ஆம் ஆண்டில் பெற்றுள்ளது.

தமிழ் மொழியில் தட்டச்சுச் செய்ய
-------------------------------

என் எச் எம் ரைட்டரை நிறுவும்போதே தமிழ் மொழியை உள்ளீட்டு மொழியாகத் தேர்ந்தெடுக்க வேண்டும். பதிவிறக்க இணைப்பில் முதலாவதாக உள்ள அதிகாரப் பூர்வத் தளத்தில் இருந்து கிடைப்பதைத் தவிர ஏனையவற்றில் தமிழையே உள்ளீட்டு மொழியாக கொள்ளும். பதிவிறக்க இணைப்பில் இறுதியாக உள்ளதைத் தவிர ஏனையவை விண்டோஸ் ஆரம்பிக்கும் போதே ஆரம்பித்துவிடுவதால் தமிழில் தட்டசுச் செய்வதும் எளிதானாகும். இறுதிப் பதிவிறக்கத்தில் விண்டோஸ் கணினிகளில் நிருவாக அணுக்கம் இல்லாத கணினிகளிலும் பெற்றுக் கொள்ளலாம். குறிப்பு: கடைசியாக் கொடுக்கப்பட்ட இணைப்பில், விண்டோஸ் விஸ்டா/7 இயங்குதளங்களில் சரிவர வேலைசெய்யும். இதன் சிறப்பம்சமே, இது விண்டோஸ் எக்ஸ்பி கணினிகளில் கிழக்கு ஆசிய மொழிகள் தேர்ந்தெடுக்கப்படாவிட்டாலும் சரிவர வேலை செய்யும் தன்மையுடையது.

ஆதரிக்கும் தமிழ் விசைப்பலகைகள்
------------------------------

1. Alt+0 விசைபலகை இல்லை அல்லது கணினியின் விசைப்பலகை (உங்கள் விண்டோஸ் ஆங்கிலப் பதிப்பாயின் ஆங்கிலம்)
2. Alt+1 ஒருங்குறி தமிழ் 99
3. Alt+2 ஒருங்குறி ஒலியியல் (எழுத்துப்பெயர்ப்பு)
4. Alt+3 ஒருங்குறி பழைய தட்டச்சுப் பலகை
5. Alt+4 ஒருங்குறி பாமினி விசைப்பலகை
6. Alt+5 ஒருங்குறி இன்ஸ்கிரிப்ட்

பதிவிறக்கம்
-----------

* என் எச் எம் ரைட்டர் பரணிடப்பட்டது 2008-10-24 at the வந்தவழி இயந்திரம் அதிகாரப்பூர்வத் தளம்(ஆங்கில மொழியில்) இலவச பதிவிறக்கம், (விண்டோஸ் 8.1, 10 -உம் உண்டு.)
* என் எச் எம் ரைட்டர்
[*தொடர்பிழந்த இணைப்பு*] ஆட்டோ இட் ஸ்கிரிப்ட் ஊடாக தானியங்கி நிறுவலை உண்டுபண்ணும் வண்ணம் உருவாக்கப்பட்ட மென்பொருள்.
* என் எச் எம் ரைட்டர் என்லைட் சேர்க்கை
[*தொடர்பிழந்த இணைப்பு*] என்லைட் மென்பொருளூடாகக் கணினிகளில் இயங்குதளத்தை நிறுவும் பொழுது என் எச் எம் ரைட்டரை நிறுவுவதற்கான சேர்க்கை.
* என் எச் எம் ரைட்டர்
[*தொடர்பிழந்த இணைப்பு*] விண்டோஸ் விஸ்டா/7 இயங்குதளங்களில் நிறுவாமலே இயங்கக்கூடிய மென்பொருள்.

மேற்கோள்கள்
-----------

1. ↑  "நியூ ஆரிசன் மீடியா". 2012-07-30 அன்று மூலம் பரணிடப்பட்டது. 2012-08-18 அன்று பார்க்கப்பட்டது.

வெளி இணைப்பு
------------

என் எச் எம் ரைட்டர் பயன்படுத்தி நமது கீபோர்டை நாமே உருவாக்க
[*தொடர்பிழந்த இணைப்பு*]
**கரிபி ஹடாவோ தேஷ் பச்சாவோ** (*Garibi Hatao Desh Bachao*, "வறுமையை அகற்று, நாட்டைக் காப்பாற்று") என்பது இந்திரா காந்தியின் 1971 தேர்தல் பரப்புரையின் கருப்பொருளாகவும் முழக்கமாகவும் இருந்தது. இந்த முழக்கமும், அதனுடன் முன்மொழியப்பட்ட வறுமை ஒழிப்பு திட்டங்களும் இந்திரா காந்திக்கு கிராமப்புற, நகர்ப்புற ஏழைகளிடம் தேசிய அளவிலான ஆதரவை பெறத்தக்கதாக வடிவமைக்கப்பட்டது. இது மாநிலத்திலும் உள்ளூர் அளவிலும் ஆதிக்கம் செலுத்தும் சாதிகளையும் நகர்ப்புற வணிக வர்க்கத்தையும் கடந்து அடிமட்டத்தில் உள்ள மக்கள் ஆதரவைப் பெறத்தக்கதாக வடிவமைக்கபட்டது. மேலும், முன்பு குரலற்றவர்களாக இருந்த ஏழைகள் குறிப்பாக தலித்துகளும், பழங்குடிகளும் அவர்கள் பங்கிற்கு கடைசியில் அரசியல் மதிப்பு, அரசியல் பலம் ஆகிய இரண்டையும் பெறுவதாக இது இருந்தது. 

கரிபி ஹட்டாவோ மூலம் உருவாக்கப்பட்ட திட்டங்கள், உள்ளுர் அளவில் செயல்படுத்தப்பட்டாலும், ஒன்றிய அரசால் நிதியளிக்கப்பட்டு, புது தில்லியில் உள்ள அரசு அதிகாரிகளாலும், காங்கிரசு கட்சி ஊழியர்களாலும் மேம்படுத்தப்பட்டு, மேற்பார்வையிடப்பட்டு, பணியாளர்கள் நியமிக்கப்பட்டனர்.[] இது 5வது ஐந்தாண்டு திட்டத்தின் ஒரு பகுதியாக இருந்தது.

மேற்கோள்கள்
-----------

1. ↑  "Garibi Hatao Programme by Indira Gandhi".
வறுமையைச் சாற்றும் சிறுவன்
இந்தோனேசியாவின், ஜகார்த்தாவைச் சேர்ந்த ஒரு பையன் தான் குப்பைத்தொட்டியில் கண்டெடுத்தவற்றைப் பெருமையுடன் காட்டுகிறான்.
**வறுமை** என்பது, உணவு, உடை, உறைவிடம், பாதுகாப்பான குடிநீர், கல்வி பெறும் வாய்ப்பு, பிற குடிமக்களிடம் மதிப்புப் பெறுதல் போன்றவை உட்பட்ட, வாழ்க்கைத் தரத்தைத் தீர்மானிப்பவற்றை இழந்த நிலை ஆகும். பல நாடுகளில் முக்கியமாக வளர்ந்து வரும் நாடுகளில் வறுமை ஒழிப்பு என்பது ஒரு முக்கியமான இலக்காக இருந்துவருகிறது. வறுமைக்கான காரணம், அதன் விளைவுகள், அதனை அளப்பதற்கான வழிமுறைகள் போன்றவை தொடர்பான வாதங்கள், வறுமை ஒழிப்பைத் திட்டமிடுவதிலும், நடைமுறைப் படுத்துவதிலும் தாக்கத்தைக் கொண்டுள்ளன. இதனால் இவை, அனைத்துலக வளர்ச்சி, பொது நிர்வாகம் ஆகியவற்றோடு நெருங்கிய தொடர்புகளைக் கொண்டுள்ளன. வறுமையினால் ஏற்படும் வலி, துன்பம் என்பவை காரணமாக, வறுமை விரும்பத்தகாத ஒன்றாகவே கொள்ளப்படுகின்றது. சமயங்களும், பிற அறநெறிக் கொள்கைகளும் வறுமையை இல்லாது ஒழிப்பதற்கான நடவடிக்கைகளைச் சிறப்பித்துக் கூறுகின்றன. எனினும், சில ஆன்மீகச் சூழல்களில் உலகப் பொருட்களைத் துறந்து பொருள்சார் வறுமை நிலையை ஏற்றுக்கொள்ளல் சிறப்பானதாகக் கருதப்படுவதும் உண்டு. வறுமை தனிப்பட்டவர்களையோ அல்லது குழுக்களையோ பாதிக்கக்கூடும். இது வளர்ந்துவரும் நாடுகளில் மட்டுமின்றி வளர்ந்த நாடுகளிலும், வறுமை வீடின்மை போன்ற பல வகையான சமுதாயப் பிரச்சினைகளுக்குக் காரணமாக அமைகின்றது.

வறுமையின் வகைகள்
----------------

வறுமையை முற்றிலும் வறுமை (absolute poverty) என்றும், ஒப்பீட்டு வறுமை (relative poverty) என்றும் இருவகைப்படுத்தலாம். முற்றிலும் வறுமை என்பது ஒரு குடும்பத்தின் வருமானம் அக்குடும்பத்தினரின் அடிப்படைத் தேவைகளைக் கூட நிறைவேற்ற முடியாத அளவில் மிகக் குறைவாக இருப்பதாகும். மிகக் குறைந்த அளவு வாழ்க்கைத் தரத்திற்கும் கீழான நிலையில் உள்ளவர்களை இது குறிக்கும். ஒப்பீட்டு வறுமை என்பது இரண்டு பிரிவினரின் வாழ்க்கைத் தரத்திற்கு இடையே உள்ள ஏற்றத் தாழ்வுகளைக் குறிப்பதாகும். இந்தியா போன்ற நாடுகளில் இவ்விரண்டு வகை வறுமையும் காணப்படுகிறது. அமெரிக்கா போன்ற வளர்ச்சி பெற்ற நாடுகளில் ஒப்பீட்டு வறுமை மட்டும் காணப்படுகிறது. இதற்குக் காரணம் தேசிய வருமானப் பங்கீட்டில் உள்ள ஏற்றத் தாழ்வுகளே.

விளைவுகள்
---------

வறுமையில் உழல்வது ஒருவரின் மூளைத்திறனை பாதிப்பதாக இந்தியாவிலும், அமெரிக்காவிலும் நடந்துள்ள இரண்டு ஆய்வு முடிவுகள் சுட்டிக் காட்டுகின்றன. இந்த ஆய்வு முடிவுகள் சயன்ஸ் விஞ்ஞான சஞ்சிகையில் வெளியாகியுள்ளன.

மேலும் பார்க்க
--------------

* ஊழல்

மேற்கோள்கள்
-----------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***வறுமை*** |

1. ↑  "வறுமை மூளைத் திறனைப் பாதிக்கும்: புதிய ஆய்வு முடிவு". பிபிசி. 2 செப்டம்பர் 2013. 12 அக்டோபர் 2013 அன்று பார்க்கப்பட்டது.
கம்பிவடத் தொலைக்காட்சி சேவையாளர் ஒருவரின் தலைமுனையத்தில் பல்வேறு செய்மதி அலைவாங்கிகள்.

  

**கம்பிவடத் தொலைக்காட்சி தலைமுனையம்**  (*cable television headend*) என்பது கம்பிவடத் தொலைக்காட்சி மூலம் பரப்புவதற்கும் முறைப்படுத்துவதற்கும் முன்னதாக பல்வேறு தொலைக்காட்சி அலைவரிசைகளை பெறுகின்ற ஓர் தலையாய வசதி ஆகும். பொதுவாக இவ்வசதிக்கு எவ்வித பணியாளரும் தேவையில்லை; பாதுகாப்பு வேலியும் அமைப்புகளும் மட்டுமே உள்ள பெரிய கட்டிடத்தில் அல்லது கொட்டகையில் இவ்வசதி அமைக்கப்பட்டிருக்கும். இங்கு பல்வேறு தொலைக்காட்சி ஒளிதங்களைப் பெறுவதற்கும் அவற்றை மறு ஒளிபரப்பு செய்வதற்குமான மின்னணு கருவிகள் பொருத்தப்பட்டிருக்கும். சிலநேரங்களில் இவை மின்திறன் துணைநிலையங்களிலோ இணையத் தொலைதொடர்பு நிலையங்களிலோ அமைக்கப்பட்டிருக்கலாம். 

செய்மதித் தொலைக்காட்சி ஒளித வழங்கு நிறுவனங்கள் தங்கள் அலைவரிசைகளை தாங்கள் வாடகைக்கு எடுத்துள்ள ஓர் செய்மதி மூலம் ஒளிபரப்புகின்றனர். பல்வேறு செய்மதித் தொலைக்காட்சி வழங்குனரும் வெவ்வேறு செய்மதிகளில் ஒளிபரப்புவதால் தலைமுனையத்தில் பல்வேறு செய்மதிகளிலிருந்தும் தொலைக்காட்சி குறிப்பலைகளைப் பெற பல திசைகளிலும் விண்ணை நோக்கிய செய்மதி அலைவாங்கிகள் பொருத்தப்பட்டுள்ளன. மேலும் சில உள்ளூர் ஒளித உள்ளடக்கத்தை கம்பிவடம் அல்லது ஒளியிழை மூலம் பெறுகின்றனர். தாங்களே தயாரிக்கும் உள்ளூர் அலைவரிசைகளையும் பதிவுகருவிகளிலிருந்து திரைப்பட ஒளிதங்களையும் இவற்றுடன் சேர்க்கின்றனர். இத்தகைய தொகுப்பை (எண்ணிம வடிவமென்றால் தங்களது கட்டுடைய அணுக்க முறைமைக்கேற்ப) முறைப்படுத்தி அனுப்புகின்றனர். இதற்குத் தேவையான மின்னணு கருவிகள் கம்புவடத் தொலைக்காட்சி தலைமுனையத்தில் பொருத்தப்பட்டுள்ளன. இவற்றை ஒருமுறை முறைப்படுத்தினால் பின்னர் பராமரிப்பு தேவை இல்லாததால் திறன்மிக்க பணியாளர்கள் இங்குத் தேவையில்லை. இருப்பினும் பாதுகாப்பு காவலர்கள் பணியமர்த்தப் படுவர் அல்லது தானியங்கி பாதுகாப்பு அமைப்புகள் பயன்படுத்தப்படும்.

முதன்மையான அங்கங்கள்
--------------------

தலைமுனையமொன்றில் சீர்தரமான ஓர் அடுக்கு ஏற்றம்
### தொலைக்காட்சி குறிப்பலைகள் பெறும் வசதி

* + செய்மதி அலைவாங்கிகள்: இவை செய்மதிகளிலிருந்து குறிப்பலைகளைப் பெறுவதற்கான அமைப்புகளைக் கொண்டிருக்கும். பொதுவாக மேல் நோக்கியத் தொலைதொடர்பு அற்றிருக்கும்.
	+ ஒளியிழை கம்பிவடம்/ஓரச்சுக் கம்பிவடம்/தொலைபேசி கம்பிவடம்/நுண்ணலை தொலைதொடர்பு கோபுரங்கள்: இவை உள்ளூர் அலைவரிசைகளையும் நேரலைத் தொலைக்காட்சி ஒளிதங்களையும் பதிவு ஒளிதங்களையும் பெற பயன்படுகின்றன.

### குறிப்பலைகளை முறைப்படுத்தும் கருவிகள்

இவை பல்வேறு ஒளித வழங்குனர்களின் குறிப்பலைகளை முறைப்படுத்தி ஒளி/ஒலி குறிப்பலைகளை மட்டும் மீட்டெடுக்கும்.

### பண்பேற்றக் கருவிகள்

அஜைல் கம்பிவடத் தொலைக்காட்சி அலைவரிசை பண்பேற்றி
இவை பெறப்பட்ட தொலைக்காட்சி ஒளிதங்களை தங்கள் வரிசைக்கேற்ப தொகுத்து கம்பிவடத்தில் அனுப்புவதற்கேற்ற உயர் அதிர்வெண் மின்காந்த அலைகளில் பண்பேற்றி அனுப்புகின்றன. எண்ணிம கம்பிவடத் தொலைக்காட்சியில் வெவ்வேறு அதிர்வெண்களுக்கு மாற்றாக ஒரே அதிர்வெண்ணில் எட்டு அலைவரிசைகள் *நாற்திசை அளவு மாற்றம்* (QAM) முறைமையில் அனுப்பப்படுகின்றன. இவற்றைப் பிரித்து வழங்க தொலைக்காட்சி அணுக்கப் பெட்டி தேவைப்படுகின்றது.

### வழங்கல் வலையமைப்பு

தொகுக்கப்பட்ட தொலைக்காட்சி குறிப்பலையை வெவேறு பகுதிகளில் உள்ள பயனர் இடங்களுக்கு எடுத்துச் செல்ல தொலைதொடர்பு கருவிகளும் கம்பிவடத் தொழினுட்ப கருவிகளும் அமைக்கப்படுகின்றன.

வெளி இணைப்புகள்
---------------

தலைமுனையங்களைக் குறித்த தகவல்கள் (ஆங்கில மொழியில்):

* ஓட்டல் தலைமுனையங்கள் பரணிடப்பட்டது 2019-07-05 at the வந்தவழி இயந்திரம்
* தங்குவிடுதிகளுக்கான தொலைக்காட்சி
**பொருத்தத் தோற்றமுரண்** (*Relevance paradox*) என்பது முடிவு எடுத்தல் முறைமையில் ஏற்படும் ஒரு தோற்றமுரண். ஒரு விசயத்தில் மிகச்சிறந்த முடிவு எடுக்கத் தேவையான பல வகைப்பட்ட தகவல்கள் திரட்டப்படுகின்றன. ஆனால் அவற்றின் அளவு அதிகமாகும் போது அல்லது அவை பிற துறை சார்ந்திருக்கும் போது, அவற்றுள் பல தேவையற்றவை அல்லது பொருந்தாதவை என ஒதுக்கப்படுகின்றன. சிறந்த முடிவினை எடுக்க இன்றியமையாத தகவல்களும் இப்படி ஒதுக்கப்பட்டு அதனால் எடுக்கப்படும் முடிவு சரியாக அமையாது போனால் அந்நிலை பொருத்தத் தோற்றமுரண் எனப்படும். இக்கோட்பாடு கணிதவியலாளர் மோஜென்ஸ் நிஸ் (*Mogens Niss*) என்பவரால் உருவாக்கப்பட்டது. ஒரு பெரும் முடிவு எடுக்க வேண்டிய சூழ்நிலையில், அந்நிலையில் இருப்பவர் தேவையான தகவல்களையும் தரவுகளையும் திரட்டுவார். அவ்வாறு திரட்டப்படுபவையின் அளவு அதிகமாகும் போதோ அல்லது தொடர்பில்லாதது போலத் தோன்றும் பிற இடங்களிலும் துறைகளிலும் கிடைக்கும் போதோ அவை புறந்தள்ளப்படலாம். முடிவெடுக்க ஆய்வு செய்யப்பட்டாலும் அந்த ஆய்வினால் பலனின்றி இன்றியமையாத தகவல் முடிவு எடுப்பவரைச் சென்றடைவதில்லை. இதன் மூலம் முடிவு சரியாக அமையாது போகின்றது.

மேற்கோள்கள்
-----------

1. ↑  Gail E. FitzSimons (31 July 2002). *What Counts as Mathematics?: Technologies of Power in Adult and Vocational Education*. Springer. பக். 25–. பன்னாட்டுத் தரப்புத்தக எண்:978-1-4020-0669-2. .
2. ↑  "NCTM Research Catalyst Conference" (PDF). 2016-03-04 அன்று மூலம் (PDF) பரணிடப்பட்டது. 2014-05-30 அன்று பார்க்கப்பட்டது.

| * பா
* உ
* தொ
எதிர்பாராத விளைவுகள் |
| --- |
| 
* அபிலீன் தோற்றமுரண்
* பட்டாம்பூச்சி விளைவு
* நாகப்பாம்பு விளைவு
* தோல்வி நிலை மற்றும் விளைவு பகுப்பாய்வு
* ஹாத்தார்ன் விளைவு
* ஹட்பெரின் விதி
* தலைகீழ் விளைவுகள்
* மர்பியின் விதி
* ஆஸ்பார்ன் விளைவு
* உடைந்த சன்னல் உவமை
* கெடு வெகுமதி
* பொருத்தத் தோற்றமுரண்
* இடர் ஈடு
* தற்பிழையாகும் வருவதுரைத்தல்
* தன்னையே முறியடிக்கும் யோசனை
* சேரந்தீவம்
* சமூகப் பொறி
* ஸ்ட்ரெய்சண்ட் விளைவு
* பொதுமங்களின் அவலம்
* சிறிய முடிவுகளின் கொடுமை

 |
**த பேரண்ட் ட்ராப்** (*The Parent Trap*) என்பது 1961 ஆம் ஆண்டு வெளியாகிய ஆங்கிலத் திரைப்படம் ஆகும்.

திரைப்பட உருவாக்கம்
-------------------

த பேரண்ட் ட்ராப் (1961)
எரிக் காஸ்னர் என்ற எழுத்தாளர் எழுதிய ‘லோட்டி & லிசா’ என்ற நாவலை உரிமை வாங்கி, ‘டேவிட் ஸ்விப்ட்’ என்பவர் திரைக்கதை அமைத்து இப்படத்தை வெளியிட்டார். இத்திரைப்படம் பெற்ற வெற்றியால், வால்ட் டிஸ்னி நிறுவனம் இத்திரைப்படத்தை 1998 ஆம் ஆண்டில் மீண்டும் தயாரித்து வெளியிட்டது. இப்படத்திற்கு திரைக்கதை எழுதிய இயக்குனர் நான்சி மேயர், இணைந்து பணியாற்றிய சார்லஸ் சையர் ஆகியோர் பெயரோடு, 1961-ஆம் ஆண்டில் வெளியான திரைப்படத்துக்கு திரைக்கதையமைத்த ‘டேவிட் ஸ்விப்ட்’ பெயரையும் இணைத்து டைட்டிலில் இடம் பெறச் செய்து பெருமை சேர்த்தனர். த பேரண்ட் ட்ராப் திரைப்படத்தில் குழந்தை நட்சத்திரமாக தோன்றி புகழ் பெற்ற *லிண்ட்சே லோகன்* இப்போது புகழ் பெற்ற நட்சத்திரமாகவும், பாடகியாகவும் திகழ்கிறார். இத்திரைப்படத்தை குழந்தையும் தெய்வமும் என்ற புயரில் ஏவிம் நிறுவனம் தயாரித்து வழங்கியது.

திரைக்கதை சுருக்கம்
-------------------

திருமணமாகி இரட்டைக் குழந்தைகளை பெற்றபின் ஒரு தம்பதியரின் வாழ்வில் நடக்கும் நிகழ்வுகளை இப்படம் விளக்குகிறது. இரட்டைக் குழந்தைகள் பிறந்தவுடன் விவாகரத்து வாங்கும் இத்தம்பதியினர் குழந்தைகளையும் பிரித்து சென்று விடுகின்றனர். பள்ளிப்பருவத்தில் நடக்கும் ஒரு வாள் சண்டையில் அக்குழந்தைகள் ஒருவரை ஒருவர் சந்திக்கின்றனர். இருவரும் தோற்றத்தில் ஒரே மாதிரியாக இருப்பதை எண்ணி ஆச்சர்யமடைகின்றனர். தங்களுடைய பிறந்த தேதியும் ஒரே நாளில் தான் என்பதையும் தெரிந்த பின் தாங்கள் இரட்டைக் குழந்தைகள் என்பது புரிகிறது. அதற்குப் பின் அவர்கள் எவ்வாறு தங்கள் பெற்றோரை ஒன்று சேர்த்தனர் என்பதே கதை.

மேற்கோள்கள்
-----------

1. ↑  "The Parent Trap: 128 minutes (Starz 01/2010 Schedule, Page 4)" (PDF). May 26, 2015 அன்று மூலம் (PDF) பரணிடப்பட்டது. November 19, 2017 அன்று பார்க்கப்பட்டது.
2. ↑  "The Parent Trap". *AFI Catalog*. American Film Institute. 25 April 2018 அன்று பார்க்கப்பட்டது.
3. ↑  "The Parent Trap (1998)". British Film Institute. 25 April 2018 அன்று பார்க்கப்பட்டது.
4. ↑  Knott, Matthew Hammett (May 29, 2014). "Heroines of Cinema: These 10 Female Filmmakers Prove Why Hollywood Studios Should Change Their Tune | IndieWire". *IndieWire*. December 25, 2016 அன்று பார்க்கப்பட்டது.
5. ↑  "The Parent Trap (1998)". *Box Office Mojo*. July 27, 2011 அன்று பார்க்கப்பட்டது.
**வீலமல்ல பிரகாசு ராவ்** (Veeramalla Prakash) (1958 சனவரி 15 அன்று பிறந்தார்) தெலங்காணா பிரகாசு என்றும் அழைக்கப்படும் இவர் ஒரு வழக்கறிஞரும், எழுத்தாளரும், இந்தியாவின் அரசியல் கட்சியான தெலங்காணா இராட்டிர சமிதியின் இணை நிறுவனரும் ஆவார். 

தெலங்காணா இராட்டிர சமிதியின் பொதுச் செயலாளராகவும் செய்தித் தொடர்பாளராகவும் பணியாற்றினார். இவர் தெலங்காணா முதலமைச்சரின் கொள்கை ஆலோசகராகவும், தெலங்காணா நீர்வள மேம்பாட்டுக் கழகத்தின் தலைவராகவும் உள்ளார். கட்சி உருவானதிலிருந்து தெலங்காணா மாநிலப் போராட்டத்தை வழிநடத்துவதில் இவர் தீவிர பங்கு வகித்தார். இவர் நீர்ப்பாசனத் துறையிலும், கொள்கை வகுப்பிலும் நிபுணராகக் கருதப்படுகிறார்.

ஆரம்ப கால வாழ்க்கை
------------------

இவரது, முழுப்பெயர் வீரமல்ல பிரகாசு ராவ் என்பதாகும். இவர் முலுகு மாவட்டத்தின் (வாரங்கல்) பாலம்பேட்டில் இராஜா நரசிங்க ராவ், கௌசல்யா ஆகியோருக்கும் பிறாந்தார். இவரது தந்தை ஐதராபாத் நிசாம் அரசிடம் பணிபுரிந்து வந்தார்.

கல்வி
-----

பாலம்பேட், நல்லகுந்தா, அனம்கொண்டா மற்றும் முலுக் அரசு பள்ளிகளில் தொடக்க, மேல்நிலை மற்றும் இடைநிலைக் கல்வியை முடித்தார். பின்னர் இவர் இடைநிலைக்கான ஏ.வி.வி இளையோர் கல்லூரியிலும், பட்டப்படிப்புக்காக சி.கே.எம் கல்லூரி (இளங்கலை அறிவியல்) ஆகியவற்றில் சேர்ந்தார், இவை இரண்டும் வாரங்கலில் மறைந்த சந்தா காந்தையா என்பவரால் நிறுவப்பட்ட உதவி கல்லூரிகள் ஆகும். இவர், 1981 இல் ஐதராபாத்திலுள்ள உசுமானியா பல்கலைக்கழகத்தில் தத்துவத்தில் முதுகலையையும், வாரங்கலின் ககாதியா பல்கலைக்கழகத்தில் சட்டமும் பெற்றார். பின்னர், ஆந்திராவின் உயர்நீதிமன்றத்தில் வழக்கறிஞராக தனது வாழ்க்கையைத் தொடங்கினார்.

இயக்கங்கள்
----------

இவர், 1969 - 1970 இல் 7 - 8 ஆம் வகுப்பு மாணவர்களாக இருந்தபோது தெலங்காணா தனி மாநில இயக்கத்தில் பங்கேற்றார். நெருக்கடி நிலைப் பிறகு தீவிர மாணவர்கள் மற்றும் புரட்சிகர இயக்கங்கள் மீது இவர் ஆர்வம் காட்டியுள்ளார். இந்திய விடுதலை வீரர் சத்தியமூர்த்தி உருவாக்கிய மக்கள் இயக்கத்தை நடத்தி வரும் கொண்டப்பள்ளி சீதாராமையாவை சந்தித்தார். இந்தியாவை விடுவிப்பதற்கான அவர்களின் தந்திரோபாயங்கள், உத்திகள் மற்றும் புரட்சியின் பாதை குறித்து வாதிட்டனர். மேலும், நிர்மூலமாக்கல் செயலை கடுமையாக விமர்சித்தார். பின்னர், ஜனநாயக மாணவர் இயக்கத்தில் ஜனநாயக மாணவர் அமைப்பின் செயலாளராக சேர்ந்தார். இது தரிமேலா நாகி ரெட்டி மற்றும் தேவுலப்பள்ளி வெங்கடேசுவர ராவ் ஆகியோரால் தொடங்கப்பட்டது.

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2011-08-11 அன்று மூலம் பரணிடப்பட்டது. 2021-01-29 அன்று பார்க்கப்பட்டது. Unknown parameter `|=` ignored (உதவி)
சோலார் இம்பல்சு-2/HB-SIB விமானம்
**ஆண்ட்ரே போர்ஸ்பெர்க்** (André Borschberg), சுவிட்சர்லாந்து நாட்டு வணிகரும் இராணுவ ஜெட் விமானியும் ஆவார். பெர்ட்ராண்ட் பிக்கார்டை தலைவராகக் கொண்ட சோலார் இம்பல்ஸ் திட்ட நிறுவனத்தின் இணை நிறுவனர் மற்றும் தலைமை நிர்வாக இயக்குனர் ஆவார்.

7 சூலை 2010ஆம் ஆண்டில், சூரிய ஆற்றல் மூலம் இயங்கும் **சோலார் இம்பல்ஸ்** விமானத்தை, நீண்ட தொலைவிலும் அதிக உயரத்திலும், இரவிலும் பகலிலும் 26 மணி நேரம் வரை பறந்து காட்டி சாதனை படைத்தவர்.

**சோலார் இம்பல்ஸ்-1** எனும் சூரிய ஆற்றல் விமானத்தை மூன்று முறை இயக்கிக் காட்டியதன் மூலம், பன்னாட்டு விமான அமைப்பு, இவருக்கு எட்டு விருதுகள் வழங்கி சிறப்பு செய்தது.

சோலார் இம்பல்ஸ்-2
-----------------

9 மார்ச் 2015 முதல் சோலார் இம்பல்சு-2 விமானத்தை பெர்ட்ராண்ட் பிக்கார்டுடன் தாமும், மாறி மாறி ஓட்டிக் கொண்டு, உலகை வலம் வர, அபுதாபியிலிருந்து புறப்பட்டு, மஸ்கட், அகமதாபாத், வாரணாசி, மியான்மர், சீனா,வட அமெரிக்கா, வடஆப்பிரிக்கா அல்லது தெற்கு ஐரோப்பா நாடுகளை, அரபுக் கடல், பசிபிக் பெருங்கடல் மற்றும் அட்லாண்டிக் பெருங்கடல் மேல் பறந்து கடந்து மீண்டும் அபுதாபியில் தரையிறங்க உள்ளனர்.

மேற்கோள்கள்
-----------

1. ↑  Alan Cowell (8 July 2010). "Solar-Powered Plane Flies for 26 Hours". *The New York Times*.. பார்த்த நாள்: 8 July 2010.
2. ↑  "first round-the-world solar flight". 2015-01-20 அன்று மூலம் பரணிடப்பட்டது. 2015-03-30 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***André Borschberg***   
என்பதின் ஊடகங்கள் உள்ளன. 

* சோலார் இம்பல்ஸ் நிறுவனத்தின் வலைதளம்

இதனையும் காண்க
--------------

* சோலார் இம்பல்சு-2

| Persondata |
| --- |
| Name | ஆண்ட்ரே போர்ஸ்பெர்க் |
| Alternative names |  |
| Short description | சுவிட்சர்லாந்து நாட்டு வணிகர் மற்றும் விமானி |
| Date of birth |  |
| Place of birth |  |
| Date of death |  |
| Place of death |  |
**பைரனோசு (Pyranose** )  என்பது குறை சாக்கரைடுவின் தொகுப்பு ஆகும். ஐந்து கார்பன் அணுக்கள் மற்றும் ஒரு ஆச்சிசன் அணுவினையும் பெற்று இதன் இராசயன கட்டமைப்பு ஆறு உறுப்புகளைக் கொண்ட வளையமாக உள்ளது. மற்ற கார்பன்கள் வெளி வளையங்களில் இருக்கலாம்.  வேற்றணு வளையச்சேர்மமான பைரேன் சேர்மத்தை ஒத்து பைரனோசு என்ற பெயரைப் பெற்றுள்ளது. ஆனால் இதில் இரட்டை பிணைப்புகள் இருப்பதில்லை.

|  |
| --- |
| **டெட்ராஐதரோபைரன்** |
| பெயர் | **டெட்ராஐதரோபைரன்** | α-D-(+)-குளுக்கோபைரனோசு |
| அமைப்பு வாய்ப்பாடு | Tetrahydropyran | α-Glucopyranose |
|  | **டெட்ராஐதரோபைரன்** வளையத்தை **நீல** நிறம் குறிக்கிறது. | **டெட்ராஐதரோபைரன்** வளையத்தை **நீல** நிறம் குறிக்கிறது. |
|

வெளிவடிவ அமைப்பு
----------------

மடிப்பாதல் செயல் மூலம் பைரனோசு மொத்தம் 38 தனித்துவமான வெளிவடிவ அமைப்புகளைப் பெற்றுள்ளது. அவை 2 நாற்காலிகள், 6 படகுகள், 6 வளைவு-படகுகள், 12 அரை நாற்காலிகள், மற்றும் 12 உறைகள்.

பீட்டா-D-குளுக்கோபைரனோசுவின் வெளிவடிவ அமைப்பு

மேலும் காண்க
------------

* பியுரனோசு
* மாற்றுச்சுழற்சி
* மோனோசாக்கரைடு
* கார்போஐதரேட்டு வடிவமைப்பு

மேற்கோள்கள்
-----------

1. ↑  Ionescu, A.R.; Berces, A.; Zgierski, M.Z.; Whitfield, D.M.; Nukada, T. (2005). "Conformational Pathways of Saturated Six-Membered Rings. A Static and Dynamical Density Functional Study". *The Journal of Physical Chemistry A* **109** (36): 8096–8105. doi:10.1021/jp052197t. பப்மெட்:16834195.
**அன்னா பியோதோரோவ்னா வோல்கோவா** (*Anna Feodorovna Volkova*; இறப்பு: 1876) ஓர் உருசிய வேதியியலாளர் ஆவார். முக்கியமாக இவர் அமைடுகளுடன் பணிபுரிந்தார். 1860 ஆம் ஆண்டுகளின் பிற்பகுதியில், செயின்ட் பீட்டர்சுபர்க் பல்கலைக்கழகத்தில் பொது சொற்பொழிவுகள் மூலம் வேதியியலில் கல்வி பயின்றார். உருசியாவில் வேதியியலாளராக பட்டம் பெற்ற முதல் பெண்மணி அண்ணா பியோதோரோவ்னா வோல்கோவா என அறியப்படுகிறது. உருசிய வேதியியல் கழகத்தின் முதல் பெண் உறுப்பினர், வேதியியல் படைப்பை வெளியிட்ட முதல் உருசியப் பெண், தனது சொந்த இரசாயன ஆராய்ச்சியை நவீன இரசாயன ஆய்வகம் மூலம் வெளியிட்ட முதல் பெண்மணி என்று பல சிறப்புகள் இவருக்கு உண்டு. .

1869 ஆம் ஆண்டு முதல் இவர் அலெக்சாண்டர் நிக்கோலாயெவிச் ஏங்கல்கார்ட்டின் ஆய்வகத்தில் பணியாற்றினார். செயின்ட் பீட்டர்சுபர்க்கில் பெண் மாணவர்களுக்கான நடைமுறை படிப்புகளை திமீத்ரி மெண்டெலீவ் பொறுப்பில் நடத்தினார். 1870 ஆம் ஆண்டில், தூய ஆர்த்தோ தொலுயீன் சல்போனிக் அமிலம், இதன் அமில குளோரைடு மற்றும் அமைடையும் முதன்முதலாக தயாரித்தார். பாரா-கிரெசாலில் இருந்து நெகிழியாக்கியின் ஓர் அங்கமான பாரா டிரைகிரெசால் பாசுப்பேட்டையும் இவரே முதலில் தயாரித்தார். 

வெள்ளி கோளின் விண்கல் வீழ் பள்ளம் ஒன்றுக்கு இவரது பெயர் சூட்டப்பட்டுள்ளது.

மேற்கோள்கள்
-----------

1. ↑  Creese, Mary R. S. (1998). "EARLY WOMEN CHEMISTS IN RUSSIA: ANNA VOLKOVA, IULIIA LERMONTOVA, AND NADEZHDA ZIBER-SHUMOVA". *Bulletin for the History of Chemistry* (21): 19–20. .
2. ↑  "Волкова Анна Федоровна". *Great Soviet Encyclopedia* (1969–1978, 3rd ).. பார்த்த நாள்: 2015-07-24.
**ஆண்ட்ரோஸ்** (*Andros*, கிரேக்கம்: Άνδρος‎ ) என்பது கிரேக்க சைக்லேட்ஸ் தீவுக்கூட்டத்தின் வடக்கே உள்ள தீவு ஆகும். இது யூபோயாவிற்கு தென்கிழக்கே சுமார் 10 கிமீ (6 மைல்) மற்றும் டினோசுக்கு வடக்கே சுமார் 3 கிமீ (2 மைல்) தொலைவில் உள்ளது. இது கிட்டத்தட்ட 40 கிமீ (25 மைல்) நீளம் கொண்டது, மேலும் இதன் அதிகப்பட்ச அகலம் 16 கிமீ (10 மைல்) ஆகும். இதன் பெரும்பகுதி மலைப்பாங்கானது, பல பழங்கள் விளையக்கூடிய, நன்கு நீர் பாசணம் வசதி கொண்ட பள்ளத்தாக்குகள் கொண்டது.  ஆண்ட்ரோஸ் தீவு மற்றும் பல மக்கள் வசிக்காத சிறிய தீவுகளை உள்ளடக்கிய நகராட்சியானது, 380 km2 (146.719 sq mi) பரப்பளவைக் கொண்டுள்ளது. இதில் பெரிய நகரங்கள் ஆண்ட்ரோஸ் (நகரம்), கவ்ரியோ, பாட்ஸி மற்றும் ஓர்மோஸ் கோர்தியோ ஆகும்.

தீவின் பழங்காலத் தலைநகரான பேலியோபோலிஸ், செங்குத்தான மலைப்பகுதியில் கட்டப்பட்டது. மேலும் இதன் துறைமுகமான பிரேக்வாட்டர் இன்னும் நீருக்கடியில் காணப்படுகிறது. அபோகியா கிராமத்தில், சாரிசாவின் குறிப்பிடத்தக்க நீரூற்று உள்ளது, அங்கு கல்லால் செதுக்கப்பட்ட சிங்கத்தின் தலையிலிருந்து தண்ணீர் பாய்கிறது.

நிர்வாகம்
---------

ஆண்ட்ரோஸ் என்பது தெற்கு ஏஜியன் பிராந்தியத்தின் ஒரு தனி பிராந்திய அலகு ஆகும். இந்த பிராந்திய அலகின் ஒரே நகராட்சியாக ஆண்ரோஸ் உள்ளது. 2011 கல்லிக்ராடிஸ் அரசாங்க சீர்திருத்தத்தின் ஒரு பகுதியாக, முன்னாள் சைக்லேட்ஸ் பிரிஃபெக்சரின் ஒரு பகுதியிலிருந்து பிரித்து புதிய பிராந்திய அலகாக ஆண்ட்ரோஸ் உருவாக்கப்பட்டது. அதே சீர்திருத்தத்தின்படி, 3 முன்னாள் நகராட்சிகளில் இருந்து தற்போதைய ஆண்ட்ரோஸ் நகராட்சி உருவாக்கப்பட்டது:

* ஆண்ட்ரோஸ் (நகரம்)
* கோர்தியோ
* யட்ரூசா

### மாகாணம்

பட்சி கிராமம்
ஆண்ட்ரோஸ் மாகாணம் ( கிரேக்கம்: Επαρχία Άνδρου‎ ) சைக்லேட்ஸ் மாகாணத்தின் மாகாணங்களில் ஒன்றாக இருந்தது. அதன் பிரதேசம் தற்போதைய பிராந்திய அலகான ஆண்ட்ரோசுடன் ஒத்திருந்தது. அது 2006 இல் ஒழிக்கப்பட்டது.

மக்கள் தொகை
-----------

கிழக்கு கடற்கரையில் உள்ள தலைநகரான ஆண்ட்ரோஸ் 1900 இல் சுமார் 2,000 மக்களைக் கொண்டிருந்தது. தீவில் (1900) சுமார் 18,000 மக்கள் இருந்தனர். 1991 மக்கள் தொகை கணக்கெடுப்பில் 8,781 ஆக இருந்தது. 2011 இன் அண்மைய கிரேக்க மக்கள் தொகை கணக்கெடுப்பின்படி, ஆண்ட்ரோஸ் நகரம் 1,665 மக்களைக் கொண்டுள்ளது, மேலும் தீவின் மொத்த மக்கள் தொகை 9,221 ஆகும். இந்த தீவு ஆண்ட்ரோஸ் (நகரம்) (ம.தொ. 3,901), கோர்தியோ (ம.தொ. 1,948), மற்றும் யட்ரூசா (ம.தொ. 3,372) ஆகிய நகராட்சி அலகுகளால் ஆனது. ஆண்ட்ரோசின் வடக்கில் ஒரு சிறிய இனக்குழுவான அர்வானைட் சமூகம் உள்ளது.

குறிப்புகள்
-----------

1. ↑  Chisholm 1911.
2. ↑  "Population & housing census 2001 (incl. area and average elevation)" (PDF). National Statistical Service of Greece. 2015-09-21 அன்று மூலம் (PDF) பரணிடப்பட்டது.
3. ↑  "ΦΕΚ A 87/2010, Kallikratis reform law text". Government Gazette.
4. ↑  "Detailed census results 1991" (PDF). March 3, 2016 அன்று மூலம் (PDF) பரணிடப்பட்டது.  (39 MB)
5. ↑  Jochalas, Titos P. (1971): Über die Einwanderung der Albaner in Griechenland: Eine zusammenfassene Betrachtung ["On the immigration of Albanians to Greece: A summary"]. München: Trofenik.
**எகேலியஸ் மலை** (*Aigaleo* அல்லது *Egaleo*, கிரேக்கம்: Αιγάλεω‎ , பழங்காலத்தில் **பொய்கிலோன் ஓரோஸ்** (Ποικίλον Όρος) என்று அறியப்பட்டது) கிரேக்கத்தின் அட்டிகாவில் உள்ள ஏதென்சில் உள்ள ஒரு மலையாகும். இது ஏதென்ஸ் சமவெளிக்கு மேற்கே, எலியூசிசின் தென்கிழக்கே, சலாமிஸ் தீவின் கிழக்கே அமைந்துள்ளது. மலையின் பெரும்பகுதி பாறைகள் (சுண்ணாம்புக் கல்) ஆகும். இது ஹைமெட்டஸ் மலையைவிட விட உயரத்தில் குறைவானது. எகேலியஸ் மலையில் உள்ள காடுகளின் பெரும்பகுதி டாப்னி மடாலயத்தின் வடக்கே அமைந்துள்ளது. இதன் வடக்கு பகுதியில் ஒரு பூங்காவும் உள்ளது.

சலாமிஸ் விரிகுடாவில் கிரேக்கப் படைகளுக்கும் பாரசீக படைகளுக்கும் இடையில் நடந்த சலாமிஸ் போரைக் காண ஏதுவாக இந்த மலையின் மீது பாரசீக மன்னர் செர்க்ஸஸ் தனியாக அரியாசனத்தை அமைத்து தன் படையின் போர்த்திறத்தை பார்வையிட்டார். 

இந்த மலையைச் சுற்றி பெரமா, டிராபெட்சோனா, நிக்காயா, கோரிடாலோஸ், நெடுஞ்சாலை, சைதாரி ஆகிய நகரங்களும், இடங்கள் அடங்கியுள்ளன. ஏதென்சு மெட்ரோ 2002-2003 இல் இருந்து இந்தப் பகுதிகளை இணைக்கிறது.

ஜி.ஆர்-8 மற்றும் கெரட்சினியை இணைக்கும் ஒரு நெடுஞ்சாலை இந்த மலைத்தொடர் வழியாக செல்கிறது. ஸ்கரமங்கங்களின் எண்ணை சுத்திகரிப்பு நிலையங்கள் வடக்கில் இந்த மலையின் உள்ளன. மலையின் வடமேற்குப் பகுதியில் உள்ள புதிய புறவழிச்சாலையானது அட்டிகி ஓடோஸ் சூப்பர்ஹைவே அமைப்பின் ஒரு பகுதியாகும். இது 2004 சனவரியில் திறக்கப்பட்டது. இது மலையின் வடமேற்கே உள்ள சூப்பர்ஹைவேயுடன் சேர்த்து 2004 சனவரியில் திறக்கப்பட்டது.

குறிப்புகள்
-----------

1. ↑  Battle of Salamis, Salamina official website.
**அன்னா மாணி** (23 ஆகத்து 1918 – 16 ஆகத்து 2001) ஓர் இந்திய இயற்பியலாளரும் வானிலை ஆய்வாளரும் ஆவார். இவர் இந்திய வானிலை ஆராய்ச்சி துறையின் துணை இயக்குநராக பணி புரிந்தார். இவர் வளிமண்டலவியல் கருவி மயமாக்கல் துறையில் குறிப்பிடத்தக்க பங்களிப்புகளை அளித்தார். இவர் சூரிய மற்றும் காற்று ஆற்றல் அளவீடுகள், ஓசோன் அளவீடுகள் ஆகியவற்றை ஆய்வு நடத்தி ஏராளமான ஆய்வேடுகளை வெளியிட்டார்.

இளமை வாழ்க்கை
-------------

அன்னா மாணி பீருமேடு, திருவாங்கூரில் பிறந்தார். இவரது தந்தை ஒரு குடிசார் பொறியாளர். இவரது குடும்பத்தில் எட்டு குழந்தைகளில் இவர் ஏழாவது குழந்தை. இவரது குழந்தைப் பருவத்தில் பெருவேட்கையுடைய வாசகராக இருந்தார். இவர் வைக்கம் சத்தியாக்கிரகத்தின் போது காந்தியின் நடவடிக்கைகள் மூலம் ஈர்க்கப்பட்டார். தேசிய இயக்கதின்பால் ஈர்க்கப்பட்டு, இவர் கதர் ஆடைகள் மட்டுமே அணிய முடிவு எடுத்தார். மருத்துவம் பயில வேண்டும் என்று ஆர்வம் கொண்ட போதிலும், இயற்பியல் மீது கொண்ட பற்றால் இயற்பியல் கற்க முற்பட்டார். 1939 இல், இவர் இயற்பியல் மற்றும் வேதியியலில் மாநிலக் கல்லூரி, சென்னையில் இருந்து இளநிலை அறிவியல் கௌரவ பட்டம் பெற்றார்.

தொழில் வாழ்க்கை
---------------

மாநிலக் கல்லூரி, சென்னையில் படிப்பை முடித்த பிறகு, இவர் பேராசிரியர் ச. வெ. இராமன் கீழ், மாணிக்கம் மற்றும் வைர ஒளியியல் பண்புகள் ஆராய்ச்சியில் வேலை செய்தார். இவர் ஐந்து ஆராய்ச்சி கட்டுரைகள் எழுதிய போதிலும், இயற்பியலில் முதுகலை பட்டம் இல்லை என்பதால், முனைவர் பட்டம் இவருக்கு மறுக்கப்பட்டது. இவர் இயற்பியல் படிப்பைத் தொடர பிரிட்டன் சென்றார் என்றாலும், இவர் இம்பீரியல் காலேஜ் இலண்டனில் வளிமண்டலவியல் கருவி மயமாக்கல் படிப்பை தேர்ந்தேடுத்தார். 1948இல் இந்தியா திரும்பிய பிறகு, இவர் புனேவில் உள்ள வானிலை ஆராய்ச்சி துறையில் சேர்ந்தார். இவர் வளிமண்டலவியல் கருவியாக்கம் பற்றிய பல ஆராய்ச்சி கட்டுரைகள் வெளியிட்டார். இவர் 1976 ஆம் ஆண்டில் இந்திய வானிலை ஆராய்ச்சி துறை துணை இயக்குனராக ஓய்வு பெற்றார். இவர் இரண்டு புத்தகங்களை எழுதியுள்ளார். அவை -  *1980இல் 'The Handbook for Solar Radiation data for India* மற்றும் 1981இல். *Solar Radiation over India*.  இவர் 1987இல் கே. ஆர். ராமநாதன் பதக்கம் வென்றார்.

மறைவு
-----

1994இல் பக்கவாதத்தால் பாதிக்கப்பட்டு, 16 ஆகத்து 2001இல் திருவனந்தபுரத்தில் காலமானார்.

வெளியீடுகள்
-----------

* 1992. *இந்தியக் காற்று ஆற்றல் வள அளக்கை*, vv. 2. xi + 22 pp. Ed. Allied Publ. ISBN 8170233585, ISBN 9788170233589
* 1981. *இந்தியாவில் சூரியக் கதிர்வீச்சு* x + 548 pp.
* 1980. *இந்திய சூரியக் கதிர்வீச்சுத் தரவுகள் கைந்நூல்*

மேற்கோள்கள்
-----------

1. 1 2  Sur, Abha (14 October 2001). "The Life and Times of a Pioneer". *The Hindu*. Archived from the original on 13 ஏப்ரல் 2014.. பார்த்த நாள்: 31 ஆகத்து 2013.
2. 1 2 3  Sur, Abha (2007). *Lilavati's daughters: The women scientists of India*. Indian Academy of Science. பக். 23-25. .
3. 1 2 3 4  Gupta, Aravind. "Anna Mani" (PDF). *Platinum Jubilee Publishing of INSA*. Indian National science academy. 31 ஆகத்து 2013 அன்று பார்க்கப்பட்டது.
சிங்கோனி பள்ளிவாசல்
**மயோட்டேவில் இசுலாம்** (*Islam in Mayotte*) 97% இசுலாமிய மக்களால் பின்பற்றப்படுகிறது. 3% கிறித்தவர்களும் கொண்டுள்ள மாயோட்டே தீவில் வசிப்பவர்களில் பெரும்பான்மையினரின் நம்பிக்கை **இசுலாம்** ஆகும்.  தீவின் மொத்த 90,000 மக்களில் 85,000 பேர் மகோரைசு இனக்குழுவைச் சேர்ந்தவர்கள் ஆவர். மகோரைசு இனக்குழுவினர் என்பவர்கள் பல பகுதிகளிலிருந்து குடியேறியவர்களின் கலவையாகும்: பிரதானமாக ஆப்பிரிக்கர்கள், அரேபியர்கள் மற்றும் மலகாசிகள் இதில் இடம்பெறுகின்றனர். மாயோட்டேவில் இசுலாமியர்களின் இருப்பு குறைந்தது 15 ஆம் நூற்றாண்டில் இருந்து தொடர்ந்திருக்கலாம். 

இளைஞர்கள் மேற்கத்திய பாணி ஆடைகளை அணிந்தாலும், பெரியவர்களிடையே பாரம்பரிய ஆடைகள் இன்னும் பொதுவானவையாக உள்ளன. நகரத்தில் இருக்கும் போது, ஒரு மகோரைசு மனிதர் பொதுவாக வெள்ளை பருத்தி ஆடை மற்றும் நீளமான சட்டையை அணிகிறார். சில சமயங்களில் வெள்ளை சட்டையுடன் வெள்ளை குல்லா அணிகிறார். ஊருக்கு வெளியே செல்லும்போது நீண்ட துணி சரோன் (வண்ணமயமான நீளாடை) அணிந்து கொள்கிறார். பெரும்பாலான பெண்கள் பாரம்பரிய நிற சலூவா அல்லது மேலை நாட்டைச் சார்ந்த ஆடைகளை அணிகிறார்கள்.

பலதார மணம் என்பது மகோரைசு மக்கள் மத்தியில் ஏற்றுக்கொள்ளக்கூடிய ஒரு நடைமுறையாகும். 2009 ஆம் ஆண்டு மார்ச்சு மாதம் 29 ஆம் தேதியன்று 95% மயோட்டே குடிமக்கள் பிரான்சின் 101 ஆவது துறையாக மாற விரும்பி வாக்களித்தனர். மார்ச் 2011 இல் வாக்கெடுப்பு நடைமுறைக்கு வந்ததால் குழந்தை திருமணங்கள் உட்பட பிரெஞ்சு கலாச்சாரத்திற்கு முரணான அனைத்து வகையான பலதார மணம் மற்றும் பிற வகையான நடைமுறைகளையும் தீவு தடை செய்தது.  தற்போது, பலதார மணங்கள் அரசால் நிறுத்தப்பட்டதாகக் கருதப்படுகிறது.

பாரம்பரியமாக, மகோரைசு மக்கள் எந்த விதமான மத மாற்றத்திற்கும் மிகவும் எதிர்ப்புத் தெரிவிக்கின்றனர்.  மாயோட்டேவில் இசுலாத்தின் நடைமுறை சகிப்புத்தன்மை கொண்டது என்று விவரிக்கப்பட்டுள்ளது.

மேற்கோள்கள்
-----------

1. ↑  "Archived copy". 2012-09-21 அன்று மூலம் பரணிடப்பட்டது. 2011-05-15 அன்று பார்க்கப்பட்டது.CS1 maint: archived copy as title (link)
2. ↑   *Islamic Prayer Across the Indian Ocean: Inside and Outside the Mosque*. .
3. ↑  French island of Mayotte votes to change in status
4. ↑
5. ↑  "Mayotte voit l'avenir en tricolore" (in fr). France Soir. 31 March 2011. Archived from the original on 4 ஏப்ரல் 2012. .
**வரலாறு**

இவர்கள் இலக்கியங்களுள் மூன்று வகையினராய்க் காணப் பெறுகின்றனர். வீரபத்திரர்க்கும் காளிதேவிக்கும் பிறந்தவா் முதல் வகையினா். அவா் அரிகரபுத்திரா்க்குச் சேனாபதியாகப் பணியாற்றியவா். இந்திரன் கோட்படி இந்திராணி தனித்திருக்கையில் அாிகரபுத்திரா் கட்டளையிட வீரமாகாளா் அவளுக்குக் காவல்பூண்டிருந்தாா். அவ்வமயம் சூரபதுமன் தங்கை அசமுகி என்பவள் இந்திராணியைத் தூக்கிக் கொண்டு சூரபதுமனிடம் செல்ல முயன்றாள். வீரமாகாளா் தடுத்தும் அசமுகி கேட்கவில்லை. அதனால் சினமுற்று இந்திராணியைத் தூக்கிச் சென்ற அசமுகியின் கரத்தினையும், அவளுக்குத் துணையாக வந்த அவள் தோழி துன்முகியின் கரத்தினையும் வீரமாகாளா் வெட்டி வீழ்த்தினாா். வீரமாகாளா் தம் பெயருக்கு ஏற்ப உக்கிரமூா்த்தியாகேவ காணப்பெறுவர் என்பதை "பெய்யாிற் பெரிதும் வெய்யோன் வீரமாகாளன் என்போன்," என்று கந்தபுராணம் கூறுகிறது. இருப்பினும் தம்மை வழிபடுபவா்களுக்கு மிகவும் போற்றத்தக்க சாா்ந்த மூா்த்தியாகவே திகழ்ந்து அருள்பாலிக்க வல்லவா் என்பது தெரிகிறது.
இரண்டாம் வகையினா் சிவனைப் போன்றே மூன்று கண்களும் இடக்கையிற் கபாலமும் வலக்கையிற் சூலமும்கொண்டு பாம்பின் புணாலும் அணிந்து காணப் பெறுபவா். அவா் கருத்த நிறமுடையவா், வின்கோலம் போன்றே கோலங்கொண்டு காட்சியளிப்பவா் என நூல்கள் கூறுகின்றன.
மூன்றாம் வகையினா் சிவகணத்தலைவா்களுள் ஒருவராவாா். அவா் கருமை நிறம், முக்கன், வலக்கரத்தில் சூலம், இடக்கரத்தில் கபாலம் தாங்கிய நிலையில் காணப்பெறுபவா் எனத்தெரிகிறது.

மேற்கோள்கள்
-----------

1. ↑  வாழ்வியற் களஞ்சியம் தொகுதி பதினான்கு, தமிழ் பல்கலைக்கழகம், தஞ்சாவூா். பக்கம்- 567
**ஆவூர்கிழார் மகனார் கண்ணனார்** சங்ககாலப் புலவர்களில் ஒருவர்.  

சங்கப்பாடல்களில் இவரது பாடல் ஒன்றே ஒன்று காணப்படுகிறது.
இவரது தந்தை ஆவூர் கிழார் என்பரும் ஒரு புலவர்.  

ஆவூர் தஞ்சை மாவட்டதில் உள்ளதோர் ஊர்

#### அகம் 202 தரும் செய்தி

##### நிகழிடம்

அவன் இரவில் வந்து அவளோடு இருந்துவிட்டு செல்கிறான். இந்தப் பழக்கம் நீடிக்கிறது. இது நீடிக்கக் கூடாது அவளை மணந்துகொள்ளவேண்டும் என்று தோழி அவனுக்குப் பக்குவமாக எடுத்துரைக்கும் பாடல் இது. 

##### அவன் நாடு

வெண்ணிறத்துடன் ஒளி வீசும் அருவிகள் கொண்டது அவன் குன்றம். குட்டிகளுடன் வரும் பெண்யானைக்குப் பாதுகாவல் வேண்டி ஆண்யானை புலியுடன் போராடி வென்று புண்பட்டு தன் கையை உயர்த்தி உயிர்க்கும்.(பிளிறும்). அதன் ஒலி பெரும் பாறைகள் மேல் மோதும் அதிர்வால் அங்கே பூத்திருக்கும் வேங்கைப் பூக்கள் உதிரும். அந்த உதிர்வு கொல்லன் உலைக்களத்தில் தீப்பொறி சிதறுவது போலத் தோன்றும். சிறிய பல மின்மினிப் பூச்சிகள் பறப்பது போலவும் காணப்படும். நீலமணி நிறத்தில் அடர்ந்துள்ள புதர்களுக்கு மேல் அவை தாவி உதிரும். இப்படிப்பட்ட நாட்டை உடையவன் அவன்.

##### அவன் வரும் வழி

இப்பபடிப்பட்ட அவனது நாட்டைக் கடந்து வரும்போது இடி முழங்கும். அந்த இடியின் ஒலி கேட்டு நச்சுப்பையை உடைய நாகம் தன் தூக்கிய தலையைத் தரையில் போட்டுச் சுருண்டு விழும். அந்த அகன்ற வெளியில் கற்களை சுற்றிவரும் இடுக்கு வழியில் கையில் இருக்கும் எஃகம் என்னும் வேல் ஒன்றையே துணையாகக் கொண்டு அவன் வருகிறான். 

##### அவள் படும் அஞர்(துன்பம்)

இவற்றையெல்லாம் நினைத்து அவளும் தோழியும் கவலைப்பட்டுக்கொண்டிருப்பதாகச் சொல்லித் திருமணம் செய்துகொள்ளவேண்டும் என்பதைத் தோழி குறிப்பால் உணர்த்துகிறாள்.

மேற்கோள் குறிப்பு
-----------------

1. ↑  
வயங்கு வெள் அருவிய குன்றத்துக் கவாஅன்,  

கயந் தலை மடப் பிடி இனன் ஏமார்ப்ப,  

புலிப் பகை வென்ற புண் கூர் யானை  

கல்லகச் சிலம்பில் கை எடுத்து உயிர்ப்பின்,  

நல் இணர் வேங்கை நறு வீ கொல்லன் 5  

குருகு ஊது மிதி உலைப் பிதிர்வின் பொங்கி,  

சிறு பல் மின்மினி போல, பல உடன்  

மணி நிற இரும் புதல் தாவும் நாட!  

யாமே அன்றியும் உளர்கொல் பானாள்,  

உத்தி அரவின் பைத் தலை துமிய, 10  

உர உரும் உரறும் உட்கு வரு நனந்தலை,  

தவிர்வு இல் உள்ளமொடு எஃகு துணையாக,  

கனை இருள் பரந்த கல் அதர்ச் சிறு நெறி  

தேராது வரூஉம் நின்வயின்  

ஆர் அஞர் அரு படர் நீந்துவோரே? 15  

இரவுக் குறிக்கண் வந்து நீங்கும் தலைமகற்குத் தோழி சொல்லி வரைவு கடாயது. - ஆவூர்கிழார் மகனார் கண்ணனார் அகம் 202
பைதர் தலைமையிலான மங்கோலியர்கள் விரோக்லாவ் நகரத்தைப் பயங்கரவாதத்திற்கு உட்படுத்துவதற்காக இரண்டாம் ஹென்றியின் தலையைக் காட்டுகின்றனர்
**பைதர்** சகதை கானின் ஆறாவது மகனாவார்.
1235-1241 ஆம் காலகட்டத்தில் இவர் ஐரோப்பியப் படையெடுப்பில் தனது அண்ணன் மகன் புரியுடன் பங்கெடுத்துக் கொண்டார். இந்தப் படையெடுப்பு மங்கோலியாவில் "மூத்த சிறுவர்களின் படையெடுப்பு" என்று அறியப்பட்டது. போலந்தின் மீது படையெடுப்பதற்காக ஒதுக்கப்பட்ட மங்கோலிய இராணுவத்தை கதனுடன் இணைந்து இவர் தலைமை தாங்கினார். இவர்களுடன் ஓர்டா கானும் இருந்திருக்கலாம் எனக் கருதப்படுகிறது.

பைதர் பல போலந்துக்காரர்கள், உருசியர்கள், செருமானியர்கள் மற்றும் மோராவியர்களைத் தோற்கடித்தார். 13 பெப்ரவரி 1241 ஆம் ஆண்டு மங்கோலியர்கள் உறைந்திருந்த விச்துலா ஆற்றைக் கடந்தனர். சன்டேமியர்ஸ் பட்டணம் கைப்பற்றப்பட்டுச் சூறையாடப்பட்டது. மேற்கு திசையில் 18 மார்ச் அன்று ஓர்டா மற்றும் பைதர் சிமியேல்னிக் யுத்தத்தில் டியூக் ஐந்தாம் போலேஸ்லாவ் (போர்க்களத்தில் இவர் இல்லை) தலைமையிலான போலந்து இராணுவத்தைச் சந்தித்தனர். போலந்துக்காரர்கள் கடும் தோல்வியைச் சந்தித்தனர். போலேஸ்லாவ் தனது துருப்புகளின் ஒரு பகுதியுடன் மோராவியாவிற்குத் தப்பினார். 22 மார்ச் அன்று மங்கோலியர்கள் கிராக்கோவ் முன் நின்றனர். அப்போது அந்நகரத்தின் பல குடிமக்கள் ஏற்கனவே தப்பித்து இருந்தனர். குருத்து ஞாயிறு அன்று மங்கோலியர்கள் பட்டணத்திற்குத் தீ வைத்தனர். எஞ்சியிருந்த மக்களில் பெரும் எண்ணிக்கையிலானவர்களைக் கைதிகளாகப் பிடித்தனர். மேலும் மேற்கு நோக்கி முன்னேறிய ஓர்டா மற்றும் பைதர் ஒபோல் என்ற இடத்திற்கு கிழக்கில் இருந்த பகுதியை அடைந்தனர். அங்கு டியூக் குண்டு மியேஸ்கோவின் இராணுவத்தைப் பின்வாங்க வைத்தனர். ரசிபோர்சு என்ற இடத்திற்கு அருகில் ஓடர் ஆற்றை மங்கோலியர்கள் கடந்தனர். ரசிபோர்சுவை விட்டு வெளியேறிய அதன் குடிமக்கள் தாங்கள் செல்லும்போது பட்டணத்திற்குத் தீ வைத்து விட்டுச் சென்றனர். விராத்ஸ்சாஃப் மங்கோலியர்களின் கைகளில் வீழ்ந்தது. எனினும் அங்கு இருந்த கோட்டை சரணடையவில்லை. கோட்டைக்கு எதிரான முதல் தாக்குதல் தோல்வியில் முடிந்தது. எனினும் முற்றுகைக்காக மங்கோலியர்கள் எந்த நேரத்தையும் வீணடிக்கவில்லை. கோட்டையை விட்டு விட்டு மேலும் மேற்கு நோக்கி முன்னேறினர்.

போலந்துக்காரர்கள், செக் நாட்டவர் மற்றும் தேவாலய புனித வீரர்கள் ஆகியோரின் ஒன்றிணைந்த படையை லெக்னிகாவில் தோற்கடித்த பிறகு, ஓபோல் மற்றும் கிலோட்ஸ்கோவுக்கு இடையில் இருந்த ஓட்முசோவ் என்ற இடத்தின் அண்டைப் பகுதிகளில் பைதர் இரண்டு வாரங்களுக்கு முகாமிட்டார். 1241 ஆம் ஆண்டு மே மாதத்தின் ஆரம்பத்தில் மங்கோலியர்கள் மோராவியாவிற்குள் நுழைந்தனர். அங்கேரியில் இருந்த படு கானின் முதன்மை இராணுவத்துடன் இணைய அவர்கள் பிர்னோ வழியாகப் பயணித்தனர். பொகேமியா தொல்லைப் படுத்தப்படாமல் இருந்தபோதிலும், மோராவியா பெரிதும் பாதிக்கப்பட்டது. போலந்து, சிலேசியா மற்றும் மோராவியா ஆகிய இடங்களில் நடைபெற்ற அழிவுகள் அனைத்தும் ஒரே மாதிரியாகவே இருந்தன.

1247 ஆம் ஆண்டு குயுக் கானைத் தேர்ந்தெடுத்த நிகழ்வில் பைதர் கலந்து கொண்டார்.

குழந்தை
-------

அல்கு, இறப்பு. 1265 அல்லது 1266

உசாத்துணை
---------

* Leo de Hartog (2004). *Genghis Khan: Conqueror of the World*. Tauris Parke Paperbacks. பன்னாட்டுத் தரப்புத்தக எண்:1-86064-972-6. .

1. ↑  Vladivoj, Vaclav Tomek. "Vítězství nad Tatary" (Czech).CS1 maint: Unrecognized language (link)